Document ID: 31993R1643

ΚΑΝΟΝΙΣΜΟΣ (ΕΟΚ) αριθ. 1643/93 ΤΗΣ ΕΠΙΤΡΟΠΗΣ της 28ης Ιουνίου 1993 για την τροποποίηση του κανονισμού (ΕΟΚ) αριθ. 827/90 που καθορίζει τον κατάλογο των αντιπροσωπευτικών αγορών στην παραγωγή για ορισμένα οπωροκηπευτικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 17 παράγραφος 2,
Εκτιμώντας:
ότι ο κατάλογος των αντιπροσωπευτικών αγορών των Κάτω Χωρών που θεσπίστηκε με τον κανονισμό (ΕΟΚ) αριθ. 827/90 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 530/91 (4), πρέπει να τροποποιηθεί με βάση τις νέες πληροφορίες που ανακοίνωσε το ενδιαφερόμενο κράτος μέλος-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα του κανονισμού (ΕΟΚ) αριθ. 827/90 τροποποιούνται, όσον αφορά τις Κάτω Χώρες, σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιουνίου 1993.

Labels: 18
17
6